Besnik Dobi

Besnik Dobi është specialist në fushën e radarëve, mikrovalëve dhe të mbrojtjes nga rrezatimet jo-jonizuese. 

 Biografia 
Ka përfunduar me rezultate të larta Akademinë Ushtarake “Skënderbej” dega radiolokacion dhe Universitetin Politeknik të Tiranës dega elektronike. Ka kryer specializim pranë Universitetit Politeknik të Torinos dhe studimet në fushën e sigurisë pranë Qendrës Marshall në Gjermani. Ka eksperiencë në fushën e mësimdhënies. Lektor në Akademinë Ushtarake “Skënderbej”, në Universitetin Ushtarak dhe në Akademinë e Mbrojtjes. Ka kontribuar për rritjen e performacës të sistemeve të radarëve ushtarakë dhe të pajisjeve të komunikimit në vitet 80-90, për ketë arsye është dekoruar me Medaljen e Shërbimit Ushtarak. Ka hartuar programet e reja të Akademisë Ushtarake “Skënderbej” në bashkëpunim me specialistët e Akademisë së Hanoverit, dhe programet e Universitetit Ushtarak dega Elektronikë duke përshtatur lëndët në përputhje me Universitetin Politeknik të Torinos dhe me Akademinë Ushtarake West Point. Ka marrë pjesë në
projektin e Lockheed Martin për modernizimin e hapësirës ajrore të Shqipërisë.

Në vitin 2021 me oficerët e Forcës Ajrore ka zhvilluar kursin special për radarët modernë të NATO-s. Anëtar i Administratës Qendrore të Institutit Alb-Shkenca që nga themelimi. Besnik Dobi aktualisht është Ekspert i rrezatimeve jo-jonizuese në Institutin e Rrezatimeve në Tiranë.Mustafa Ibrahimi (red.) Instituti Alb-Shkenca ndër vite 2002-2023 (Monografi), fq. 68,  

 Shih edhe 
 Instituti Alb-Shkenca

 Referime 

Kategoria:Absolventët e Universitetit Politeknik të Tiranës